CELEX: 62015CN0006
Language: sk
Date: 2015-01-12 00:00:00
Title: Vec C-6/15: Návrh na začatie prejudiciálneho konania, ktorý podal Raad van State van België (Belgicko) 12. januára 2015 – TNS Dimarso NV/Vlaams Gewest

13.4.2015   
            
            
               SK
            
            
               Úradný vestník Európskej únie
            
            
               C 118/15
            
         Návrh na začatie prejudiciálneho konania, ktorý podal Raad van State van België (Belgicko) 12. januára 2015 – TNS Dimarso NV/Vlaams Gewest
   (Vec C-6/15)
   (2015/C 118/20)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State van België
   
      Účastníci konania pred vnútroštátnym súdom
   
   
      Žalobkyňa: TNS Dimarso NV
   
      Žalovaný: Vlaams Gewest
   
      Prejudiciálne otázky
   
   
               1.
            
            
               Má sa článok 53 ods. 2 smernice Európskeho parlamentu a Rady 2004/18/ES (1) z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby ako taký a v spojení s pôsobnosťou zásad rovnosti a transparentnosti pri zadávaní verejných zákaziek vyplývajúcich z európskeho práva vykladať v tom zmysle, že keď verejný obstarávateľ zákazku zadáva uchádzačovi, ktorý z jeho pohľadu predložil ekonomicky najvýhodnejšiu ponuku, je stále povinný vopred stanoviť metódu hodnotenia alebo pravidlá váženia – akokoľvek môže, resp. môžu byť predvídateľné, bežné alebo rozsiahle – na základe ktorých sa majú vyhodnotiť ponuky podľa kritérií alebo vedľajších kritérií zadania zákazky, a zaradiť ich do oznámenia alebo do zadávacích podkladov,
            
         
               2.
            
            
               alebo ak takáto všeobecná povinnosť neexistuje, sú stanovené okolnosti, ako napríklad rozsah, nedostatočná predvídateľnosť alebo nezvyklosť týchto pravidiel váženia, za ktorých existuje uvedená povinnosť?
            
         
      (1)  Ú. v. EÚ L 134, s. 114; Mim. vyd. 06/007, s. 132.